钦定古今图书集成/明伦汇编/氏族典/第331卷 > 刘矩
## 钦定古今图书集成/明伦汇编/氏族典/第331卷 > 刘矩

按《后汉书刘矩传》，“矩字叔方，沛国萧人也。叔父光为
司徒辽，拜议郎。矩举孝廉，稍迁雍丘令，以礼让化之。
母忧去官。后举贤良方正，四迁为尚书令。矩性亮直，
不能谐附贵埶，以是失大将军梁冀意，出为常山相。
以疾去官，补从事中郎，复为尚书令，迁宗正太常。延
熹四年，代黄琼为太尉，号为贤相。时连有灾异，司隶”
校尉以劾三公。尚书朱穆上疏称矩良辅，帝不省。竟
以蛮夷反叛免。后复拜太中大夫。灵帝初，代周景为
太尉。乞骸骨，卒于家。